
R E F E R A T

cu privire la organizarea păşunatului 

pe păşunea proprietatea municipiului Timişoara

Municipiul Timişoara deţine în proprietate suprafaţa de 222,86 ha păşune, aceasta fiind în administrarea Consiliului Local al Municipiului Timişoara.

Suprafaţa totală de păşune este repartizată astfel: 

                                                                           - zona MEHALA              -  200,68 ha

                                                                           - zona CIARDA ROŞIE   -    22,18 ha

În vederea exploatării raţionale a păşunii se impune luarea următoarelor măsuri:


1. Stabilirea datei scoaterii animalelor pe păşune - în funcţie de înălţimea covorului de iarbă de pe păşune.(Scoaterea animalelor pe păşune este permisă când iarba are o înălţime de 15-20 cm.) 


2. Stabilirea speciilor de animale care pot fi învoite pe păşune –în acest sens propunem învoirea pe păşune a animalelor din speciile: bovine, cabaline, ovine şi caprine. Pe păşune să fie admise numai animalele sănătoase, pentru a se evita vehicularea unor boli transmisibile.

3. Repartizarea suprafeţei de păşune – propunem să se facă pe specii şi categorii de vârstă, fiind interzis păşunatul mai multor specii de animale concomitent pe aceeaşi suprafaţă de păşune.

Taxa de păşunat - se aplică conform taxelor prevăzute în Anexa nr. 4 (nr. crt. 19) la Hotărârea nr. 375 din 27.04.2005, a Consiliului Local al Municipiului Timişoara - privind stabilirea impozitelor şi taxelor locale în municipiul Timişoara pentru anul 2006.
- Conform Legii nr. 72/2002 (Legea zootehniei) fondurile constituite din taxele de păşunat vor fi folosite numai pentru lucrări privind întreţinerea şi îmbunătăţirea păşunilor.


Contractul de păşunat – propunem a se  încheia cu fiecare crescător de animale, în contractele de păşunat se va menţiona următoarele:

               - numărul de animale pe specii învoite pe păşune;

               - data de la care este permisă scoaterea animalelor pe păşune; 

               - data până la care este permisă scoaterea animalelor pe păşune;

               - obligaţiile crescătorilor de animale pentru întreţinerea păşunii;

               - taxele de păşunat pentru animalele învoite pe păşune ;


Contravenţiile şi sancţiunile privind: păşunatul neautorizat sau introducerea animalelor pe păşune în afara perioadei de păşunat, neîndeplinirea obligaţiilor crescătorilor de animale, prevăzute în contractul de păşunat, circulaţia pe păşune cu orice mijloace de transport, inclusiv cu atelajele care cauzează deteriorarea acestora, sunt prevăzute la art. 42 din Legea nr. 72/2002 

Faţă de cele menţionate mai sus, solicităm emiterea unei hotărâri privind organizarea păşunatului, pe păşunea Municipiului Timişoara.

PROIECT DE HOTĂRÂRE

privind organizarea păşunatului pe păşunea proprietatea

Municipiului Timişoara

CONSILIUL LOCAL AL MUNICIPIULUI TIMIŞOARA;


Având în vedere Referatul nr. SC____________________ întocmit de Serviciul Administrare Fond Funciar din cadrul Primăriei municipiului Timişoara;
În baza Legii nr. 72/2002 – Legea Zootehniei;


În conformitate cu prevederile art. 38 alin 2 lit. f) şi alin. 3 din Legea nr. 215/2001, privind administraţia publică locală;


În temeiul art. 46 din Legea nr. 215/2001 – privind administraţia publică locală;

                                                 H O T Ă R Ă Ş T E


Art.1. - Se stabileşte ca perioada de păşunat : 1 mai - 31 octombrie. Păşunatul în afara acestei perioade este interzis. Învoirea animalelor bolnave pe păşune este interzisă.
· Fiecare crescător de animale are obligaţia de a declara efectivele de animale în Registrul 

Agricol, în conformitate cu Ordonanţa nr.1/1992.


Art.2. - Serviciul de specialitate din cadrul Primăriei Municipiului Timişoara va efectua controale periodice pe păşune în vederea constatării modului cum se exploatează păşunea şi luarea măsurilor ce se impun pentru o exploatare cât mai corectă a păşunii.


 - Serviciul Administrare Fond Funciar va încheia contractele de păşunat pe anul în curs, pentru animalele din speciile învoite pe păşune, înainte de scoaterea animalelor pe păşune.
Art.3.
 - În anul 2006 taxele de păşunat se vor aplica conform prevederilor Art. 7, Anexa nr. 4 (nr. crt. 19) din Hotărârea nr. 375/27.04.2005, a Consiliului Local al Municipiului Timişoara - privind stabilirea impozitelor şi taxelor locale în municipiul Timişoara pentru anul 2006.

 - Taxele de păşunat percepute vor fi folosite conform prevederilor Legii nr. 72/2002 (Legea zootehniei) numai pentru lucrări privind întreţinerea şi îmbunătăţirea păşunilor.

 - Fiecare crescător de animale este obligat să achite taxa de păşunat la casieria Primăriei Municipiului Timişoara.

 - Taxa de păşunat va fi achitată înainte de a scoate animalele la păşunat.

 - Crescătorii de animale, care nu şi-au achitat taxa de păşunat în anii precedenţi, nu au dreptul de folosire a păşunii, până la achitarea taxelor de păşunat la zi şi a prestaţiilor aferente.


Art.4. - Se interzice accesul animalelor din specia porcină pe păşune.



- Se interzic construcţii sau amenajări de orice fel pe păşune, în conformitate cu prevederile Legii nr. 50/1991, modificată şi completată prin Legea nr. 453/2001;



- Se interzice depozitarea materialelor de orice fel pe păşune;



- Se interzice păşunatul fără drept, care reprezintă:




- scoaterea animalelor pe păşune pentru care nu s-au plătit taxele de păşunat;




- scoaterea animalelor pe păşune – care nu au fost înregistrate în Registrul Agricol;




- păşunatul în alte locuri decât cele stabilite pentru anumite specii şi categorii de animale;




- scoaterea animalelor pe păşune în afara perioadei stabilite;


Art.5.-Prezenta hotărâre se comunică:

 - Instituţia Prefectului – Judeţul Timiş

 - Primarului Municipiului Timişoara

- Serviciul Juridic

- Direcţia Economică

- Direcţia Urbanism

- Direcţia Patrimoniu

- Serviciul Audit Public Intern

- Serviciul Centrul de Consiliere Cetăţeni

- Serviciului Administrare Fond Funciar;

- Circumscripţiilor Sanitare - Veterinare din mun. Timişoara

- Centrului Agricol de pe lângă D.A.D.R. - Timiş

- Corpului Gardienilor Publici - Timişoara

- Mass-mediei locale
- Biroul Relaţii publice

